FI
C 285/4
Euroopan unionin virallinen lehti
14.8.2023
5.
Neuvoa-antava komitea (15 jäsenvaltiota) yhtyy komission arvioon, jonka mukaan ilmoitettu liiketoimi ei todennäköisesti olennaisesti estä tehokasta kilpailua sellaisten vertikaalisten koordinoimattomien vaikutusten vuoksi, jotka johtuvat kilpailevien konsolipelijakelijoiden kohdennetusta sulkemisesta markkinoilta sellaisen täydelliseen tai osittaiseen tuotantohyödykemarkkinoiden sulkemiseen tähtäävän strategian seurauksena, jolla sulautuman tuloksena syntyvä yritys rajoittaisi tai heikentäisi Activision Blizzardin AAA-konsoliammuntapelien saatavuutta.
6.
Neuvoa-antava komitea (15 jäsenvaltiota) yhtyy komission arvioon, jonka mukaan ilmoitettu liiketoimi todennäköisesti estäisi merkittävästi tehokasta kilpailua sellaisten vertikaalisten koordinoimattomien vaikutusten vuoksi, jotka johtuvat pelien suoratoistopalveluja tarjoavien konsoli- tai PC-pelien kilpailevien jakelijoiden kohdennetusta sulkemisesta markkinoilta sen seurauksena, että sulautuman tuloksena syntyvä yritys sulkee Activision Blizzardin konsoli- ja PC-pelien tarjonnan markkinoilta.
7.
Neuvoa-antava komitea (15 jäsenvaltiota) yhtyy komission arvioon, jonka mukaan ilmoitettu liiketoimi todennäköisesti estäisi olennaisesti tehokasta kilpailua PC-käyttöjärjestelmien markkinoilla, koska Activision Blizzardin pelien ja toisaalta Microsoftin suoratoistopalvelujen kautta tapahtuvan pelien jakamisen sitomisesta Windows-käyttöjärjestelmään aiheutuu monialakeskittymälle tunnusomaisia vaikutuksia.
Sitoumukset 8.
Neuvoa-antava komitea (12 jäsenvaltiota) yhtyy komission päätelmään, jonka mukaan ilmoituksen tekijän 20. huhtikuuta 2023 tarjoamat kuluttajalisenssi ja suoratoistopalvelun tarjoajan lisenssi poistavat huolta i) pelien suoratoistopalveluja tarjoavien konsoli- tai PC-pelien kilpailevien jakelijoiden sulkemisesta tuotantohyödykemark­ kinoilta sen seurauksena, että sulautuman tuloksena syntyvä yritys sulkee Activision Blizzardin konsoli- ja PC-pelien tarjonnan markkinoilta, ja ii) monialakeskittymälle tunnusomaisista vaikutuksista, jotka aiheutuvat Microsoftin suoratoistopalvelujen kautta tapahtuvan pelien jakamisen sitomisesta Windows-käyttöjärjestelmään.
Yksi jäsenvaltio oli eri mieltä.
Kaksi jäsenvaltiota pidättyi ottamasta kantaa.
9.
Neuvoa-antava komitea (12 jäsenvaltiota) on komission kanssa yhtä mieltä siitä, että ilmoitettu toimenpide ei todennäköisesti olennaisesti estä tehokasta kilpailua sisämarkkinoilla tai niiden merkittävällä osalla, jos ilmoituksen tekijän 20. huhtikuuta 2023 toimittamia lopullisia sitoumuksia noudatetaan kaikilta osin.
Yksi jäsenvaltio oli eri mieltä.
Kaksi jäsenvaltiota pidättyi ottamasta kantaa.
Soveltuvuus sisämarkkinoille ja yhteensopivuus Euroopan talousalueesta tehdyn sopimuksen kanssa 10.
Neuvoa-antava komitea (12 jäsenvaltiota) on komission kanssa yhtä mieltä siitä, että ilmoitettu keskittymä on näin ollen julistettava soveltuvaksi sisämarkkinoille ja yhteensopivaksi Euroopan talousalueesta tehdyn sopimuksen (2) kanssa sulautuma-asetuksen 2 artiklan 2 kohdan ja 8 artiklan 2 kohdan sekä Euroopan talousalueesta tehdyn sopimuksen 57 artiklan mukaisesti.
Yksi jäsenvaltio oli eri mieltä.
Kaksi jäsenvaltiota pidättyi ottamasta kantaa.
(2) EYVL L 1, 3.1.1994, s.
3.